План-конспект, IVа група

дата: 10.03.2021 г.

17 деца

*I. Образователно направление:* Конструиране и технологии

*II. Образователно ядро:* Обработване на материали, съединяване и свързване

*III. Тема*: „Да съчетаем отпадъчни материали – Кукерска маска“

*IV. Цел:* Обогатяване на опита за съчетаване на различни материали и техники. Поощряване на индивидуалния творчески процес чрез стимулиране на самостоятелността.

*V.Задачи:*

1. Образователни:

- получаване на знания за ролята на маската в художествената изразителност и като атрибут на кукерския костюм;

- овладяване на способи за съчетаване на различни материали

2. Развиващи:

- усъвършенстване на уменията за разнообразна обработка и свързване на текстилни и подръчни материали чрез рязане с ножица по крива линия, разтакаване, лепене, промушване на нишка през пробит с перфоратор отвор и завързване;

- усъвършенстване на уменията за апликиране като се усложнява композиционното изграждане на образа;

- извършване на действията правилно и старателно;

3. Възпитателни:

- проявяване на любознателност към националните традиции и обредните песни и игри, костюми и други атрибути, свързани с тях;

- създаване на естетически оформен предмет;

- проявяване на наблюдателност и съсредоточеност в дейността си;

- проявяване на удовлетворение от личния принос за общия резултат.

*VI. Форма на организация:* Фронтална, групова и индивидуална.

*VII. Предварителна подготовка:*

1. На учителя: план – конспект, изработване на модели на различни маски, в това число и кукерски, осигуряване на филмов материал на различни моменти от народния обичай „Кукерски празници“;

2. На децата: поставена им е задача да донесат различни маски, имат изградени умения за работа с подръчни и отпадъчни материали, необходими за предстоящата работа по темата;

3. Нагледни средства: готови модели- образец, онагледяване на технологичния процес;

4. Материали и инструменти: различни текстилни подръчни и отпадъчни материали, лепило, ножици.

*VIII. Интегрални връзки:* Направление БЕЛ, ядро „Свързана реч“, направление „Околен свят“, ядро „Самоутвърждаване и общуване с околните“, „Културни и национални ценности“.

*IX. Ход на ситуацията:*

|  |  |  |
| --- | --- | --- |
| Последователностна моментите в ситуацията | Съдържание на основните моменти | Методи и похвати |
| 1. Встъпителна част.Емоционална нагласаСъобщаване на темата и мотивиране на децата | - Деца, ето маските, които донесохте и подредихме на това табло. Вижте колко са различни – има весели, тъжни, карнавални, маски, изобразяващи животни, растения, домино, маски на филмови герои. Има ли маска, която е много различна от останалите? Виждали ли сте такива маски? Кой се маскира с нея? Какво правят кукерите? Какви са техните костюми? Какво гонят те?Деца, днес ще правим кукерски маски, които ще използваме, за да организираме кукерски игри.  | Разказ |
| 2. УказанияАнализ на модела на кукерската маска:- конструктивен анализ- технологичен анализИзисквания за качеството на практическата дейностИзисквания към техниката на безопасност и култура на труда | - Деца, внимателно разгледайте модела пред вас. Маската е част от цялото облекло на кукерите. Каква е нейната форма? Какво е нейното изражение? От какви материали е направена?Показвам на децата фотографии на различни кукерски маски.- Внимателно слушайте инструкциите ми. - самостоятелен подбор на материалите, с които ще бъде изработена маската;- Прецизно изрязване по очертанията;- внимателно оформяне на отворите за очи;нос и уста върху основата на маската;- промушване и завързване на шнура;- самостоятелен подбор на материалите, с които ще бъде украсена маската;- внимателно и прецизно лепене – нанасяне лепило само на местата, където ще бъде нанесена украсата.- Преди да започнем работа да си припомним правилата за безопасно боравене с инструментите.Кои са инструментите, с които ще работим днес? Кой е най-опасният от тях? Защо? Работното място трябва да е добре подредено и почистено от отпадъци.  | БеседаОбяснениеОбяснение |
| 3. Основна частПрактическо овладяване на уменията за доконструиране на изделие. Самостоятелна работа.  | - Деца, след като изрежете маската ще можете сами да изберете материалите за нейната украса и да решите по какъв начин ще ги разположите върху нея. - Ако нямате въпроси можете да започнете работа като спазвате изискванията за качествена работа и техника на безопасност. Пожелавам ви приятно майсторене. Ако имате нужда от помощ обърнете се към мен.  |  |
| 4. Заключителна част.Организация на изложба от маските Преценка на децата.Преценка на учителя | - Деца, разгледайте направената изложба и сами оценете правилно ли са изрязани основата и отворите, какви материали са използвани, за да стане маската страшна?- Деца, вие чудесно се справихте с поставените от мен задачи. Много внимателно сте слушали обясненията ми и много точно и прецизно сте работили. Поздравявам ви за естетическия вид на вашите маски, с които ще направим чудесни кукерски игри. | Самооценка |
|  |  |  |